**ОБЩИНСКА ИЗБИРАТЕЛНА КОМИСИЯ ДИМОВО**

 **Р Е Ш Е Н И Е № 60/13.10.2021г.**

ОТНОСНО: постъпила жалба с вх.№ 40/13.10.2021 г. от Олга Георгиева Владимирова, кандидат за кмет на Кметство Арчар срещу публикация в сайта на Канал 7 от Христо Гешов.

В жалбата се сочи, следното: „В качеството си на кандидат за кмет на кметство Арчар подавам жалбата срещу публикация в сайта на Канал 7 от Гешов на следният интернет адрес https://kanal7.bg.

„ В същата съм злепоставена като кандидат за кмет на кметство. Представена съм пред обществото като кандидат с психични отклонения, което твърдение не отговаря на истината. Работя като старши счетоводител в Дирекция “Социално подпомагане“ гр.Димово и не смятам, че с такава диагноза бих могла да изпълнявам служебните си задължения. Изнесеното в медийното пространство от лицето Христо Гешов е злепоставяща ме пред избирателите на кметство с.Арчар, в разгара на предизборната кампания.

Лицето Гешов си е позволил да публикува чрез средствата за масова информация, експертното ми решение от ТЕЛК, което решение съдържа всички мои лични данни като номер на лична карта и адрес, с което е нарушил закона за защита на лични данни. Всичко това се случва 5 дни преди самия изборен ден. С тези си действия лицето Гешов е навредил на предизборната ми кампания, като е опетнил доброто ми име в обществото.

 Два дни след появата на въпросната публикация в общественото пространство в центъра на с.Арчар и по улиците на селото е разхвърлян документът ми от ТЕЛК със всички мои данни.

Моля Ви да вземете отношение към така изнесените факти.“

ОИК – Димово приема, че се навеждат данни за извършени престъпления по смисъла на НК и следва жалбата да се изпрати по компетентност на Районна прокуратура – Видин.

На основание чл. 87, ал. 1, т.1 и т.22 от ИК, във връзка с Решение №62 от 04.04.2019г. на ЦИК, ОИК Димово

Р Е Ш И:

Изпраща жалба с Вх.№ 40/13.10.2021 г. от Олга Георгиева Владимирова, кандидат за кмет на Кметство Арчар на Районна прокуратура – Видин, по компетентност.

Решението подлежи на оспорване пред Централната избирателна комисия в срок до 3 дни от обявяването му.

Решението подлежи на обжалване пред ЦИК в тридневен срок от обявяването му съгласно чл.88, ал.1 от ИК

Решението е поставено на таблото на 13.10.2021 г. в 13:20 часа.

 ЗАМ. ПРЕДСЕДАТЕЛ :

 СЕКРЕТАР: